"Афонҿыцтәи аҳаԥы аусура иазхиеижьҭеи акрааҵуеит. Ауаа рыдкылара ҳалагаанӡа Роспотребнадзор амаҵзура аусзуҩцәа ҳҭан, урҭ ишҳабжьаргаз еиԥш аус ҳуеит. Аԥсшьаҩцәа рхыԥхьаӡара аҟынтәи раԥхьатәи аҭааҩцәа рыдкылара ҳалагеит нанҳәа 2 инаркны, асанитартә шәага-загақәа ҳрықәныҟәоит. Аҳаԥы иҩнало амедицинатә сабрадақәа раҳҭоит, рнапы ахәшә ақәаҳҭәоит, аусзуҩцәагьы асабрадақәеи анапхазқәеи ныҟәыргоит. Усҟан гәыԥк аҟны шәҩык ҩнаҳҵон, уажәы абжа - ҩынҩажәижәаҩык еиҳаны иҩнаҳҵаӡом. Ирзеиҭаҳҳәоит ахымҩаԥгашьа шаҭаху, даргьы еилкаарала иазнеиуеит, иаҳҳәо иақәныҟәоит. Ус ҳаицәажәараан ирҳәоит акраамҭа аҳәаа аартра ишазыԥшыз, ҳаԥсадгьыл ахь аара шырҭахыз", - иҳәеит Агәмаа.
Шәазыӡырҩы аудио. Иаҳа инеиҵыху анҵамҭа шәаҳар шәылшоит арадио Sputnik Аԥсны аефир аҟны.
Иара убас шәаԥхьар ҟалоит:
- Агәыԥ маҷқәа рзы: Афонҿыцтәи аҳаԥы аԥсшьаҩцәа ирзаадыртит